— Некалькі гадоў таму я прымала ўдзел у канферэнцыі, якая праходзіла ў Ніжагародскім музеі Горкага, — распавядае вядучы навуковы супрацоўнік музея Багдановіча Ірына Мышкавец. — Там пазнаёмілася з загадчыцай Архіва Максіма Горкага ў Маскве Аленай Мацівасян. І, скарыстаўшыся магчымасцю, запытала, ці можна атрымаць доступ да матэрыялаў. На маё здзіўленне, яна ветліва пагадзілася і запрасіла прыязджаць.